S-5961/2021

Mál þetta, sem dómtekið var 23. febrúar sl., er höfðað með ákæru, útgefinni af lögreglustjóranum á höfuðborgarsvæðinu 14. desember 2021, á hendur A-x-x C-x-x, kt. 000000- 0000, [ ---], Reykjavík, fyrir eftirtalin hegningar- og sérrefsilagabrot framin í Reykjavík á árinu 2021, nema annað sé tekið fram:

I.

Þ jófnað, með því að hafa:

1. Fimmtudaginn 18. mars í verslun Nettó við Þönglabakka 1, stolið matvörum samtals að verðmæti kr. 4.090.

2. Mánudaginn 22. mars í verslun Krónunnar við Fiskislóð 15- 21, stolið þremur krukkum af húðvörum samtals að verðmæti kr. 20.970.

3. Sunnudaginn 18. apríl í verslun Nettó við Fiskislóð 3, stolið tveimur orkudrykkjum samtals að verðmæti kr. 678.

4. Sunnudaginn 16. maí í verslun Bónuss við Nýbýlaveg 4 í Kópavogi, stolið fjórum pökkum af kjúklingabringum samtals að verðmæti kr. 7.079.

5. Föstudaginn 21. maí í verslun Hagkaups við Skeifuna 15, stolið próteindufti að verðmæti kr. 3.799.

6. Laugardaginn 22. maí í verslun Bónuss við Smáratorg 5 í Kópavogi, stolið vörum, þ. á m. matvörum, snyrtivörum og kveikjara, samtals að verðmæti kr. 12.572.

7. Mánudaginn 31. maí í verslun Bónuss við Spöngina, stolið þremur pökkum af kjúklingabringum samtals að verðmæti kr. 5.809.

8. Miðvikudaginn 30. júní í verslun Bónuss við Skipholt 11- 13, stolið 10 pakkningum af risarækjum samtals að verðmæti kr. 11.980.

9. Föstudaginn 2. júlí í verslun Nettó við Nóatún 17, stolið matvörum og öðrum vörum samtals að verðmæti kr. 17.768.

10. Þriðjudaginn 6. júlí í verslun Bónuss við Smáratorg 5 í Kópavogi, stolið matvörum samtals að verðmæti kr. 16.342 og á sama tíma borið hníf á almannafæri.

11. Fimmtudaginn 8. júlí í verslun Krónunnar við Skeifuna 11 d, stolið fjórum pökkum af kjúklingabringum samtals að verðmæti kr. 7.792.

12. Föstudaginn 9. júlí í verslun Krónunnar við Hallveigarstíg 1, stolið pökkum af kjúklingabringum samtals að verðmæti kr. 13.862.

13. Sunnudaginn 18. júlí í verslun Bónuss í Holtagörðum, stolið átta pökkum af kjúklingalærum samtals að verðmæti kr. 14.346.

14. Miðvikudaginn 25. ágúst í verslun Krónunnar við Rofabæ 39, stolið sjö pakkningum af andabringum samtals að verðmæti kr. 6.986.

15. Fimmtudaginn 2. september í verslun Bónuss við Fiskislóð 2, stolið tveimur nautalundum og rúllu af plastpokum samtals að verðmæti kr. 10.799.

16. Mánudaginn 27. september í verslun Krónunnar við Háholt 13 í Mosfellsbæ, stolið matvörum samtals að verðmæti kr. 13.985.

17. Mánudaginn 25. október í verslun Krónunnar við Hamraborg 18 í Kópavogi, stolið tuttugu smjörstykkjum samtals að verðmæti kr. 11.920.

18. Laugardaginn 6. nóvemberí verslun Bónuss við Hraunbæ 121, stolið matvörum samtals að verðmæti kr. 22.033.

Teljast brot þessi varða við 1. mgr. 244. gr. almennra hegningarlaga nr. 19/1940 en brot í lið 10. að auki við 1. mgr. 30. gr., sbr. 36. gr. vopnalaga nr. 16/1998.

II.

Umferðarlagabrot, með því að hafa:

1. Laugardaginn 19. júní, ekið bifreiðinni [ ---] sviptur ökurétti og án þess að nota öryggisbelti á ferð, bifreiðin var þá með með röng skráningarmerki nr. KX- 658, suður Sæbraut sem leið lá um Sægarða og suður Vatnagarða, uns lögregla stöðvaði aksturinn.

1

2. Föstudaginn 13. ágúst, ekið bifreiðinni [ ---] sviptur ökurétti um Skútuvog við Holtaveg, uns lögregla stöðvaði aksturinn.

Teljast brot þessi varða við 1. mgr. 58. gr., sbr. 1. mgr. 95. gr., umferðarlaga nr. 77/2019 og brot í lið 1. að auki við 1. mgr. 77. gr., sbr. 1. mgr. 94. gr., sömu laga.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á haldlögðum hníf, samkvæmt 1. mgr. 37. gr. vopnalaga nr. 16/1998.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í júlí 1984. Samkvæmt framlögðu sakavottorði, dagsettu 8. desember 2021, var ákærði dæmdur til sektarrefsingar með dómi 15. júní 2020, fyrir að aka án ökuréttinda. Þá gekkst ákærði undir sektarrefsingu með tveimur lögreglustjórasáttum 29. janúar 2021 fyrir að aka undir áhrifum ávana- og fíkniefna og eða áfengis án gildra ökuréttinda. Um leið var ákærði sviptur ökurétti í 18 mánuði frá 29. janúar 2022 og í 21 mánuð frá 29. júlí 2022. Þá var ákærða með dómi Héraðsdóms Reykjavíkur 26. maí 2021 gert að greiða sekt fyrir þjófnaðarbrot.

Brot samkvæmt ákæruliðum nr. 1- 6 í ákæru voru framin fyrir uppsögu framangreinds dóms frá 26. maí 2021 og verður ákærða því dæmdur hegningarauki hvað þau brot varðar, sbr. 78. gr. almennra hegningarlaga nr. 19/1940. Við ákvörðun refsingar verður litið til 255. gr. almennra hegningarlaga nr. 19/1940 sem og þess að ákærði er nú sakfelldur fyrir fjölmörg þjófnaðarbrot, sbr. 2. mgr. 244. gr. sömu laga.

Með hliðsjón af framangreindu, sakarefni þessa máls, sakaferils ákærða og 77. og 78. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 5 mánuði. Ekki þykir fært að skilorðsbinda refsinguna.

Með vísan til lagaákvæða í ákæru eru gerð upptæk til ríkissjóðs hnífur, sem lögregla lagði hald á við rannsókn málsins.

Engan sakarkostnað leiddi af meðferð málsins.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari fyrir K-kvk-þf Ó. E-kvk-þf aðstoðarsaksóknara.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

DÓMSORÐ:

Ákærði, A-x-x C-x-x, sæti fangelsi í 5 mánuði.

Upptækur er gerður til ríkissjóðs hnífur.

S-kk-nf Ö-kk-nf C-kk-nf